ზამთრისა შარა

**მოელვარე ნისლის ზღვაში**

**მისრიალებს მთვარე ზანტად,**

**და სევდიან მინდვრებს გაშლილს**

**მისი შუქი დაეფანტა.**

**ამ მოსაწყენ ზამთრის შარას**

**ჩემი ეტლი მისდევს ნელი,**

**და გაისმის წარამარა**

**ზარის ჟღერა გულის მკვლელი.**

**თითქოს სულთან ახლოს არი**

**ამ მეეტლის გრძელი ჰანგი;**

**ხან გუგუნი ნაშფოთვარი,**

**ხან კი სევდა დასადაგი.**

**არც სინათლე, ქოხიც არსად . . .**

**მხოლოდ თოვლი. . . ყრუა ველი,**

**არვინ მოჩანს, გზას კი გარსად**

**პალოები მისდვს ჭრელი.**

**დარდი, კვნესა . . . ხვალ კი ნინას**

**კვლავ ვეწვევი სულზე ტკბილსა,**

**დავდუმდები ბუხრის წინა. . .**

**ვუცქერ დიდხანს სახეს მისას. . .**

**საათზედაც ისრის წვერი**

**შემოივლის თავის არეს,**

**მაგრამ ღამეც კუპრის ფერი,**

**მაინც არსად აგვაჩქარებს. . .**

**რა ვქნა, ნინა: გზაა მკვდარი,**

**თან მეეტლეც თვლემს მდუმარე,**

**სულ ერთ ხმაზე კვნესის ზარი,**

**იფარება ნისლით მთავრე.**

**1826**